O‘ZBEKISTON RESPUBLIKASI PREZIDENTINING AYRIM HUJJATLARIGA QO‘ShIMChALAR KIRITISh HAMDA BA’ZILARINI O‘Z KUChINI YO‘QOTGAN DEB HISOBLASh TO‘G‘RISIDA

O‘zbekiston Respublikasi Prezidentining “Angren” maxsus industrial zonasini barpo etish to‘g‘risida” 2012-yil 13-apreldagi PF-4436-son Farmoni 10-bandining ijrosini ta’minlash maqsadida:
 1. O‘zbekiston Respublikasi Prezidentining “Ijtimoiy va fuqaro obyektlarini loyihalash va qurishda tegishli tartib o‘rnatish chora-tadbirlari to‘g‘risida” 2011-yil 27-dekabrdagi PQ-1666-son qarorining 5-bandi quyidagi mazmundagi sakkizinchi xatboshi bilan to‘ldirilsin:
 “Mazkur bandning kuchi “Angren” maxsus industrial zonasi hududida amalga oshirilayotgan faoliyatga daxldor emas”.
 2. O‘zbekiston Respublikasi Prezidentining “2011 — 2015-yillarda Angren sanoat zonasi ishlab chiqarish imkoniyatlarini rivojlantirishga yo‘naltirilgan loyihalar amalga oshirilishini nazorat qilish bo‘yicha Muvofiqlashtiruvchi guruhni tashkil etish to‘g‘risida” 2011-yil 4-avgustdagi F-3689-son Farmoyishi o‘z kuchini yo‘qotgan deb hisoblansin.
 3. Mazkur qarorning ijrosini nazorat qilish O‘zbekiston Respublikasining Bosh vaziri Sh.M. Mirziyoyev zimmasiga yuklansin.